日本皇室

日本皇室係包括天皇同埋皇族成員嘅總稱。具體嚟講，日本皇室係指由天皇同埋組成嘅「內廷」、加埋其他宮家。

同時，依家嘅日本皇室成員係冇選舉權，唔受到日本嘅戶籍法律管，管住佢哋嘅法律係《皇室典範》，機構係宮內廳。

名同稱號 
日本皇室成員冇姓，男仔最尾一個字就叫「仁」，女仔最尾一個字就叫做「子」，好少唔會咁叫。

而每個皇室成員都有稱號：仔叫「親王」，囡叫「內親王」，而孫囡就叫「女王」。響二戰前後皇室冇錢，甚至有一啲離當代天皇血統比較遠嘅成員只可以叫「王」，而最後呢班「王」重響1947年畀駐日盟軍總司令部撤消皇族身份。另外重有「皇太子」、「皇太孫」、「皇后」、「皇太后」、「太皇太后」、「王妃」等等唔同稱呼，意思同中文一樣。

另外，天皇嘅仔響改名之前會起一個「御稱號」，就好似今上天皇 德仁嘅幼名就係叫「浩宮」。

如果天皇死咗就會叫「崩御」，而其他皇室成員死咗就會叫「薨去」。

而親王大個咗或者結婚之後，經宮內廳批準，會起一個宮家，由天皇下賜一個宮號。

一個皇室成員死咗之後，唔會直接叫佢個名，而係先宮號，之後係名，最後係稱號咁叫，舉個例，好似伏見宮博恭王，「伏見宮」係宮號，「博恭」係佢個名，而「王」係佢個稱號。

現任日本皇室成員

內廷 
內廷係指由天皇同埋佢嘅直系親屬組成，而皇太子屋企就叫「東宮」。

今上天皇 德仁
 皇后雅子
 上皇明仁
 上皇后美智子
 愛子內親王

秋篠宮 
 當主 文仁親王
 文仁親王妃 紀子
 佳子內親王
 悠仁親王

常陸宮 
 當主 正仁親王
 正仁親王妃 華子

三笠宮 
 當主 百合子
 寬仁親王妃 信子
 彬子女王
 瑤子女王

高圓宮 
 當主 久子
 承子女王

英國王室